แรงขายทำกำไรกด SET ปิดลบ 3 จุด แนะจับตาการลงนามการค้าสหรัฐฯ-จีน บจ.ประกาศงบต่อเนื่อง
แรงขายทำกำไรกด SET ปิดลบ 3 จุด แนะจับตาการลงนามการค้าสหรัฐฯ-จีน บจ.ประกาศงบต่อเนื่อง โดยดัชนีปิดตลาดวันนี้ที่ระดับ 1,637.85 จุด ลดลง 3.03 จุด หรือ 0.18% มูลค่าการซื้อขาย 5.03 หมื่นล้านบาท
8 พ.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,637.85 จุด ลดลง 3.03 จุด หรือ 0.18% มูลค่าการซื้อขาย 5.03 หมื่นล้านบาท
10 หุ้นกดดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดหุ้นเอเชียส่วนใหญ่ จากแรง Take profit หลังปรับตัวขึ้นไปแรง ด้านตลาดในยุโรปติดลบราว 0.3% เช่นเดียวกับดาวโจนส์ฟิวเจอร์ส
ขณะที่อัตราผลตอบแทนพันธบัตรสหรัฐฯ (Bond yield) เป็นบวก และเงินดอลลาร์สหรัฐฯก็แข็งค่าขึ้น ทำให้ Emerging Market มีแรงขายเข้ามา ขณะที่ผลประกอบการของบริษัทจดทะเบียนที่ประกาศออกมาก็ยังไม่ได้ดีเท่าใดนัก แต่ตลาดฯยังมีปัจจัยวกจาก MSCI เพิ่มหุ้นไทยเข้าไปในการคำนวนดัชนี แต่ก็น่าจะมีผลในปลายเดือน ดังนั้น ตลาดฯจึงเป็นลักษณะของการปรับฐานชั่วคราว
อย่างไรก็ดี ยังจะต้องติดตามการเจรจาการค้าระหว่างสหรัฐฯและจีนเรื่องความชัดเจนการลงนามข้อตกลงการค้า และการทยอยประกาศผลประกอบการของบริษัทจดทะเบียนต่อไป รวมถึงงาน SET in the city 2019 ที่จะมีขึ้นในวันที่ 14-17 พ.ย.นี้ คาดหวังว่าจะทำให้มีเม็ดเงินไหลเข้ามาในตลาดฯ ส่วนต่างประเทศก็ให้ติดตามตัวเลข GDP งวดไตรมาส 3/62 ของยุโรป
สำหรับแนวโน้มการลงทุนในสัปดาห์หน้า นายถนอมศักดิ์ กล่าวว่า ตลาดฯคงจะยังอยู่ในลักษณะแกว่งตัว โดยให้กรอบไว้ที่ 1,620-1,660 จุด โดยนักลงทุนคงจะเลือกเล่นหุ้นเป็นรายตัวไป
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย  3,022.31 ล้านบาท ปิดที่   45.50 บาท  ลดลง  0.50 บาท
PTTGC  มูลค่าการซื้อขาย  1,578.80 ล้านบาท ปิดที่   55.50 บาท  ลดลง  0.75 บาท
KBANK  มูลค่าการซื้อขาย  1,412.24 ล้านบาท ปิดที่  152.50 บาท  เพิ่มขึ้น 1.50 บาท
GPSC   มูลค่าการซื้อขาย  1,297.29 ล้านบาท ปิดที่   83.50 บาท  เพิ่มขึ้น 1.50 บาท
SCC    มูลค่าการซื้อขาย  1,283.91 ล้านบาท ปิดที่  393.00 บาท  เพิ่มขึ้น 1.00 บาท
 
ตลาดหุ้นเอเชีย
